OSNOVNA ŠKOLA KRALJA TOMISLAVA

 NAŠICE

KLASA: 003-06/16-01/04

URBROJ: 2149/13-11-16-02

Našice, 17. veljače 2016.

**ZAPISNIK**

tridesetprve sjednice Školskog odbora održane u srijedu, 17. veljače 2016. godine.

Nazočni: Jasmina Vidaković, Vesna Kovačević-Tomić, Ivica Knežević, Ivan Matulić i Branko Malenica u svojstvu članova Školskog odbora, Vlatka Zahirović, ravnateljica, Jasminaka Živković, voditelj računovodstva i Blanka Sertić, tajnik škole kao zapisničar.

Nenazočni: Darija Vlajnić i Valerija Šimić

Predložen je sljedeći

**D N E V N I R E D :**

1. Donošenje Odluke o usvajanju Zapisnika 29. i 30. sjednice Školskog odbora
2. Donošenje Odluke o usvajanju Financijskog izvješća za 2015. godinu
3. Donošenje Odluke o mirovanju ugovora o radu gospođe Vlatke Zahirović
4. Pitanja i prijedlozi i

 **DOPUNA DNEVNOG REDA**:

1. Zasnivanje radnog odnosa uz suglasnost Školskog odbora sa:
2. Tamarom Braun na radnom mjestu učitelja glazbene kulture
3. Marinom Kanis na radnom mjestu učitelja razredne nastave

Predsjednica Školskog odbora, pozdravlja nazočne članove Školskog odbora, konstatira potrebnu većinu za pravovaljano odlučivanje, predlaže dnevni red i dopunu dnevnog reda sjednice.

Predloženi dnevni red i dopuna dnevnog reda jednoglasno se usvajaju.

 **Točka 1.**

Nazočni članovi Školskog odbora nema primjedbi na tekst zapisnika 29.sjednice održane 14. siječnja 2016. godine i Zapisnik 30. sjednice Školskog odbora održane 1. veljače 2016. godine te se jednoglasno donosi

**ODLUKA**

**Donosi se odluka o usvajanju Zapisnika 29. sjednice Školskog odbora održane 14. siječnja 2016. godine.**

**Donosi se Odluka o usvajanju Zapisnika 30. sjednice Školskog odbora održane 1. veljače 2016. godine.**

**Točka 2.**

Jasminka Živković, voditelj računovodstva upoznaje Školski odbor s činjenicama koje su dovele do negativnog rezultata, pojedinim stavkama i nominalnim iznosima izvještaja o prihodima i rashodima i izdacima te Bilanci za kalendarsku 2015. godinu u Osnovnoj školi kralja Tomislava, Našice.

Nakon kraće rasprave, jednoglasno se donosi sljedeća

**ODLUKA**

**Školski odbor jednoglasno donosi Odluku o usvajanju Izvještaja o prihodima i rashodima, primicima i izdacima s pripadajućom Bilancom u Osnovnoj školi kralja Tomislava, Našice.**

**Točka 3.**

Nakon završenog postupka izbora i imenovanja za ravnateljicu Osnovne škole kralja Tomislava i pisanog zahtjeva za mirovanjem ugovora o radu Školski odbor jednoglasno donosi sljedeću

 **ODLUKU**

**o mirovanju ugovora o radu**

**na neodređeno vrijeme na poslovima učitelja informatike, Klasa: 112-04-02/2005-405, Urbroj: 2149/13-2005-2 od 1. rujna 2005. godine.**

Vlatki Zahirović, imenovanoj ravnateljici Osnovne škole kralja Tomislava, Našice, miruje Ugovor o radu na neodređeno vrijeme za poslove učitelja informatike, Klasa: 112-04-02/2005-405, Urbroj: 2149/13-2005-2 od 1. rujna 2005. godine, miruje do prestanka mandata.

Imenovana iz stavka 1. ovog članka ima se pravo vratiti na rad u školsku ustanovu u kojoj je prethodno radila, ako se na te poslove vrati u roku od trideset dana od dana prestanka ravnateljskih poslova, u protivnom joj prestaje radni odnos.

Razdoblje mirovanja ugovora o radu ubraja se u neprekinuto trajanje radnog odnosa.

**O b r a z l o ž e n j e**

 Školski odbor Osnovne škole kralja Tomislava, Našice, na sjednici održanoj 17. veljače 2016. godine temeljem pisanog zahtjeva Vlatke Zahirović, imenovane ravnateljice Osnovne škole kralja Tomislava, Našice, a sukladno članku 128. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10. i 105/10.-Ispr., 90/11., 16/12., 86/12., 94/13 i 152/14.) i članka 52. Statuta škole, Školski odbor donosi Odluku kao u izreci ove Odluke.

**Točka 5.**

1. Dubravko Pernicki, učitelj glazbene kulture podnio je zahtjev za korištenje roditeljskog dopusta od 18. veljače 2016. do 18. ožujka 2016. godine. Ravnateljica je na temelju članka 114. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) zaposlila Tamaru Braun, magistra primarnog obrazovanja na određeno vrijeme a najkasnije do 15 dana.

 Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Tamarom Braun na određeno, puno radno vrijeme.

Školski odbor suglasan je s prijedlogom ravnateljice za zasnivanje radnog odnosa s Tamarom Braun i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Tamarom Braun, magistrom primarnog obrazovanja na određeno, puno radno vrijeme do povratka Dubravka Pernickog na radno mjesto.**

1. Zbog bolovanja Marije Birkić, učiteljice engleskog jezika ravnateljica je na temelju članka 114. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) zaposlila Marinu Kanis, magistra primarnog obrazovanja s izbornim modulom engleskog jezika na određeno vrijeme a najkasnije do 15 dana.

Kako je bolovanje još u tijeku, radni odnos se treba produžiti, odnosno nastaviti uz suglasnost Školskog odbora.

 Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Marinom Kanis na određeno, puno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s Marinom Kanis i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Marinom Kanis, magistrom primarnog obrazovanja s izbornim modulom engleskog jezika na određeno, puno radno vrijeme do povratka Marije Birkić na radno mjesto, odnosno do popune radnog mjesta natječajem, a najduže do 60 dana.**

**Točka 4. Pitanja i prijedlozi**

Pitanja i prijedloga nije bilo.

Zapisničar: Predsjednica Školskog odbora:

Blanka Sertić Jasmina Vidaković